EEN - Hrvatska

Poziv na događaj ''Eastern Partnership to the EU: Agri-food Business Connections''
2022-02-23 11:26 (Europe/Zagreb)
TERA Tehnopolis d.o.o., u suradnji s partnerima partnerima EcoVisio (Moldavija) i Republican Centre for Technology Transfer (Bjelorusija) organizira trodnevni događaj pod nazivom ”Eastern Partnership to the EU: Agri-food Business Connections”.
Događaj se održava u razdoblju od 23. do 25. veljače 2022. godine, s početkom u 10:00 sati, putem b2match platforme na poveznici.
Trodnevni događaj se organizira u okviru inicijative EU4Business Europske unije, čija je misija produbljivanje i jačanje odnosa između država članica EU-a i Istočnog partnerstva (Armenija, Azerbajdžan, Bjelorusija, Gruzija, Moldavija i Ukrajina). Ciljevi projekta ORGANIC ROUTE I WINE2B su povezivanje ekoloških proizvođača i vinara te poduzetničkih potpornih institucija iz Hrvatske, Moldavije i Bjelorusije.
Nakon svakog dana slijedit će poslovni susreti sudionika gdje će svi prijavljeni imati priliku pronaći distributere i plasirati svoje proizvode na inozemna tržišta, razmijeniti najbolje prakse, kreirati nove proizvode, pronaći nove dobavljače ili razviti nove usluge.
U privitku možete pronaći cjelokupni poziv i vizual događaja. A na poveznici više detalja o samom događaju kao i cjelokupni program

B2B razgovori za inovacije u mobilnim tehnologijama
2022-03-01 12:24
Europska poduzetnička mreža organizira poslovne susrete pod nazivom MWC Open Innovation Challenge 2022 koji će se održati u razdoblju 01.- 08. ožujka 2022, u hibridnom obliku (događanje u fizičkom obliku održat će se u Barceloni 1.i 2. ožujka, a on-line 3. i 8. ožujka).
Događanje je namijenjeno investitorima, tvrtkama te pružateljima usluga u području mobilne tehnologije.
Sudjelovanje na događanju je besplatno, a više informacija kao i upute za registraciju možete pronaći OVDJE.
Kontakt u HGK:
Irena Spahiće-mail: ispahic@hgk.hr

Energetski Summit Trebinje 2022
2022-03-16 12:14
Energetski summit “SET – TREBINJE 2022” je međunarodni summit i ovogodišnji slogan je “Energetska budućnost Zapadnog Balkana”. Summit će se održati 16., 17. i 18. ožujka 2022. godine u Trebinju. Osim stručnih panel rasprava uključivat će B2B sastanke između sudionika u okviru projekta Enterprise Europe Network.
Ovaj stručni događaj kroz panel diskusije pokriva tematske cjeline: tranzicije i dekarbonizacije energetskog sektora u regiji, stanje na energetskom i balansnom tržištu električne energije, sigurnost opskrbe plinom i naftom, energetska učinkovitost, važnost obnovljivih izvora energije, pametne mreže i nadolazeća tema – mobilnost u našim krajevima.
Prema službenim podacima, posljednja dva Summita uključivala su preko 1000 sudionika u dvoranama i preko 25000 online sudionika, što je impresivan broj za prve dvije godine.
Sudionicima ovogodišnjeg summita nudi se da na najbolji mogući način predstave projekte koje provode u regiji.
Summit će se održati u Domu kulture Trebinje, u skladu s važećim Covid-19 mjerama. Summit će se organizirati hibridnom obliku s izravnom prisutnošću panelista, moderatora, sponzora i gostiju u dvorani te online prisutnošću sudionika iz cijele regije.
Energetski samit Trebinje međunarodno je priznat događaj, o čemu svjedoči i potpisana izjava o zajedničkoj organizaciji Summita s Tajništvom Energetske zajednice Europske unije.
Panelisti će biti vodeći stručnjaci, sveučilišni profesori, predstavnici industrije i znanstveno-istraživačkih instituta koji će raspravljati o aktualnim dostignućima u području elektroenergetskih sustava u regiji.
Više informacija, prijave i program možete pronaći na stranicama Summita:

B2B razgovori za tvrtke u sektoru turizma
2022-03-17 13:00
Europska poduzetnička mreža organizira B2B međunarodne poslovne susrete pod nazivom MBM Tourism Prague 2022 za tvrtke iz područja turizma koji će se održati u hibridnom obliku 17.-18. ožujka 2022.
Ovo događanje jedinstvena je prilika za stvaranje novih poslovnih kontakata za slijedeće subjekte:– turističke agencije– turoperateri– smještaj– catering– wellness– medicinski turizam– promet i održiva mobilnost– digitalna rješenja u turizmu– potporne usluge– novi trendovi– kulturna baština
Više informacija i upute za prijavu možete pronaći OVDJE.
Kontakt u HGK:
Irena Spahiće-mail: ispahic@hgk.hr

B2B matchmaking susreti za tvrtke iz energetskog sektora
2022-03-23 09:13
Europska poduzetnička mreža organizira B2B poslovne susrete pod nazivom “EnergyWeek 2022 Matchmaking” koji će se održati 23.-25. ožujka u fizičkom obliku u Finskoj.
Riječ je o najvećem energetskom klasteru nordijskih zemalja koji se bavi obnovljivim izvorima energije, pametnim rješenjima, plinom i skladištenjem energije.
Sudjelovanje na poslovnim susretima je besplatno a više informacija kao i upute za registraciju možete pronaći OVDJE.

STEP RI organizira Spring business camp 2022
2022-04-03 14:39
STEP RI znanstveno-tehnologijski park Sveučilišta u Rijeci, uz podršku Veleposlanstva SAD-a u Zagrebu, od 3. do 6. travnja 2022. organizira Spring business camp.
Program Spring business camp-a je namijenjen svima koji imaju poslovnu ideju ili prototip koji žele unaprijediti kroz četverodnevni intenzivni program mentoriranja.
„Ovaj program održavamo već devetu godinu zaredom. Vjerujemo da su kvalitetni mentori, networking, odlične nagrade, te prilika za predstavljanje ideje investitorima dovoljni razlozi za sudjelovanje. Timovi koji su sudjelovali u prethodnim izdanjima prikupili su preko 3.000.000 USD investicija.“ – kaže direktor STEP RI Boris Golob.
Tijekom Spring business camp-a odabrani kandidati će imati priliku raditi s mentorima, uspješnim poduzetnicima i investitorima, koji će im pomoći da svoj projekt razviju u održivi poslovni pothvat.
Osim izvanrednog mentoriranja najbolji timovi imat će priliku osvojiti:

1. mjesto – MacBook Pro
2. mjesto – Apple iPad 9
3. mjesto – Apple watch

Sudjelovanje na kampu je besplatno i uključuje smještaj i prehranu. Prijave su otvorene od 21. veljače do 13. oužjka 2022., a zaprimaju se putem web stranice https://www.step.uniri.hr/spring-business-camp/

U slučaju potrebe za dodatnim informacijama, slobodni ste kontaktirati Janu Blažević Marčelja na e-mail jbmarcelja@uniri.hr, tel. 051 265 962, 099 241 4849.
Step Ri znanstveno-tehnologijski park Sveučilišta u Rijeci je poduzetnička potporna institucija koju je 2008. godine osnovalo Sveučilište u Rijeci. Našim savjetodavnim uslugama, programima i edukacijama želimo hrvatskom gospodarstvu učiniti dostupna najnovija svjetska znanja inoviranja i upravljanja kojima vodeće tvrtke brže, uspješnije i jeftinije stvaraju inovacije, postaju konkurentnije i osvajaju nova tržišta. Samostalno i s partnerima u Hrvatskoj i Europi stvaramo i provodimo projekte financirane od Europske unije i Sjedinjenih Američkih Država, iz hrvatskih nacionalnih i lokalnih programa te iz sredstava velikih hrvatskih tvrtki koje podupiru inovacije i poduzetništvo.

Webinar za prijavu Eureka projekata
2022-04-05 12:39
Planirate li uskoro prijaviti Eureka projekt u sklopu Zajedničkog poziva za međunarodne suradničke projekta u Dunavskoj regiji 2022.?
Nacionalna tijela za financiranje (u Hrvatskoj HAMAG-BICRO) i EUREKA Tajništvo (Bruxelles) održat će informativni webinar za sve zainteresirane prijavitelje na kojem će predstavnici svake države ukratko iznijeti posebnosti postupka prijave u svojoj državi.
Registracija za webinar koji će se održati 5. travnja 2022. od 11h vrši se putem ove poveznice. Predviđeno trajanje webinara je dva sata.
Rok za podnošenje pune prijave je 30. lipnja 2022. Više informacija o navedenom Eureka natječaju, možete pronaći OVDJE.
Za pronalazak partnera osmišljena je B2March platforma na koju se možete prijaviti ako ste zainteresirani za pronalazak partnera za projekt te dogovoriti 1:1 sastanke s ostalim sudionicima koji će se odražavati u razdoblju od 27-28. travnja 2022.

One-stop-shop za pristup financiranju i podršci inovacijama za MSP-eve
2022-04-06 08:46
Nova platforma FINNO, razvijena u okviru Europske poduzetničke mreže, nudi informacije o financijskim instrumentima i podršku za inovacije malim i srednjim poduzećima (MSP) u jugoistočnoj Europi. Platforma je nastala s ciljem razvoja MSP-ova u regiji kroz besplatne savjetodavne usluge o mogućim izvorima financiranja te komercijalizaciji njihovih poslovnih ideja i inovacija. Nastala je na inicijativu sedam EEN konzorcija iz šest država: Bosne i Hercegovine, Hrvatske, Crne Gore, Makedonije, Srbije i Slovenije.
Obzirom na brojne financijske i inovacijske potpore kojima MSP-evi mogu pristupiti kroz različite EU programe i institucije, FINNO na jednom mjestu okuplja stručnjake različitih ekspertiza iz različitih dijelova regije, a koji posjeduju dugogodišnje iskustvo rada s MSP-evima i informacije o relevantnim i dostupnim mogućnostima financiranja. Kroz platformu, svi MSP-evi imaju mogućnost odabrati željenog stručnjaka ovisno o potrebama poslovanja i dogovoriti sastanak u slobodnom terminu za besplatno savjetovanje.
U okviru manifestacije „Prilike za projekte, umrežavanje i prikupljanje informacija” na 23. Međunarodnom sajmu gospodarstva u Mostaru, 6. travnja 2022. godine, sve o platformi i njenim funkcijama javnosti će predstaviti Nikola Balić, voditelj Odjela za znanost i inovacije Sveučilišta u Splitu. U sklopu manifestacije bit će organizirani i B2B sastanci za sve zainteresirane.
Sudjelovanje u konferenciji i B2B sastancima je besplatno, uz prethodnu prijavu putem poveznice događanja.
Više pročitajte na slijedećoj poveznici.

Upravljanje rastom poduzeća
2022-04-12 10:47
Na tržištu koegzistiraju mikro, mala, srednja i velika poduzeća i brojne kombinacije među njima. Treba li onda neko manje poduzeće planirati rast? Što je potrebno uzeti u obzir i jesu li vlasnici i menadžeri manjih poduzeća spremni za takvu poslovnu avanturu? I što uopće znači rast za jedno poduzeće?
Polaznici seminara imat će priliku čuti o različitim aspektima upravljanja rastom poduzeća koji uključuju upoznavanje s kriterijima strateškog planiranja rasta, uvođenje organizacijskih promjena u skladu s rastom, financijsko planiranje u funkciji rasta, usmjeravanje prema inoviranju poslovanja radi čuvanja postojećih pozicija i iskorištavanja novih prilika te o (re)pozicioniranju na tržištu korištenjem dostupnih mogućnosti za umrežavanje. Također će se polaznici upoznati s različitim strategijama rasta.
Cilj seminara je usmjeriti polaznike u sustavno promišljanje rasta poduzeća kako bi uključili dobivene informacije u vlastite procese upravljanja.
Zainteresiranim poduzetnicima omogućit će se nakon seminara, a prema iskazanom interesu i dogovoru, snimanje inovacijskog potencijala poduzeća bez naknade putem IMP³rove metodologije u cilju jačanja konkurentnosti poduzeća.
Seminar je namijenjen vlasnicima, direktorima poduzeća, rukovoditeljima viših razina te članovima uprava.
Više informacija potražite na sljedećoj poveznici.

Meetup „Tourism out of the box“
2022-04-13 10:58
Regionalni centar kompetentnosti Ugostiteljske škole Opatija sa svojim partnerima, STEP RI d.o.o., FMTU – Fakultetom za menadžment u turizmu i ugostiteljstvu i Udrugom diplomiranih studenata FMTU, poziva vas na Meetup „Priča jednog poduzetnika – Solana Nin – Priča o soli“.
Solana Nin već 1500 godina proizvodi sol, a njihova polja soli jedinstveni su spoj sunca, Jadranskog mora i bure s Velebita. Sanja Stamenić Oštrić, direktorica marketinga i razvoja poslovanja Solane Nin, otkriti će vam tajnu njihovog uspjeha.
Meetup je namijenjen svima koji se žele upoznati s njihovom pričom. Dio je programa rada HUBa koji djeluje u sklopu Regionalnog centra kompetentnosti Ugostiteljske škole Opatija. Osnovni cilj je razmjena iskustava i korisnih informacija između postojećih poduzetnika i onih koji to žele postati.
Meetup se provodi u sklopu projekta „RCK RECEPT – Regionalni centar profesija u turizmu“ koji je usmjeren na inovativne metode poučavanja, osposobljavanja i usavršavanja temeljenih na radu te povezivanju obrazovnog, javnog, privatnog i civilnog sektora u svrhu kvalitetnijeg stjecanja znanja i kompetencija njegovih korisnika za tržište rada.
Ukoliko želite dobiti pravovremene informacije o HUBu i njegovim programima, pretplatite se na naš newsletter putem obrasca na dnu stranice.
Ukupna vrijednost projekta iznosi 58.683.119,88 kuna, od čega 100 % financira Europska unija bespovratnim sredstvima iz Europskog socijalnog fonda u okviru Operativnog programa Učinkoviti ljudski potencijali 2014. – 2020. Razdoblje provedbe projekta je od 1. 4. 2020. do 1. 12. 2023. godine.
Više informacija i postupak prijave potražite na sljedećoj poveznici.

Hrvatsko-litavski gospodarski forum i B2B poslovni razgovori
2022-04-20 08:30
Hrvatsko-litavski gospodarski forum i B2B poslovni razgovori, održat će u srijedu, 20. travnja, u 10 sati, u središnjici HGK, na adresi Rooseveltov trg 2, u Zagrebu.
Litavske tvrtke zainteresirane su za susret s distributerima i trgovcima prehrambenih proizvoda, proizvoda sustava grijanja i predstavnici metalske industrije te drugih sektora zainteresiranih za uspostavljanje suradnje s litavskim tvrtkama koje će sudjelovati na događanju. Hrvatske tvrtke zainteresirane za nastup na litavskom tržištu te uspostavljanje suradnje s njihovim tvrtkama mogu na B2B razgovorima dogovoriti i sastanak s Vilniuskom komorom trgovine, industrije i obrtništva i Litavskim inovacijskim centrom koji predstavljaju razne sektore gospodarstva.
Rok za prijavu do 15. ožujka.
Više pročitajte na slijedećoj poveznici,

Inovativna gradnja MEGRA 2022
2022-04-21 10:50
Informativna predavanja i ciljani B2B sastanci obećavaju stjecanje znanja i nove kontakte
Pozivamo vas na Innovative Construction MEGRA 2022 – događanje hibridnog umrežavanja koji se održava od 21. do 22. travnja 2022. u Gornjoj Radgoni (Slovenija) i online. Događaj će organizirati Regionalna razvojna agencija Podravje – Maribor i članovi Europske poduzetničke mreže, globalne mrežne ponude, podrške malim i srednjim poduzećima u povećanju njihove otpornosti i prelaska na održivije i digitalne poslovne modele.
Ovaj matchmaking će vam pružiti jedinstvenu priliku da upoznate potencijalne partnere vezane uz inovativna rješenja i tehnologije koje podržavaju razvoj vašeg poslovanja.
Sudjelujući u 30-minutnim unaprijed zakazanim sastancima, imat ćete priliku pronaći prave kontakte za izgradnju novih regionalnih, nacionalnih i međunarodnih poslovnih i tehnoloških partnerstava. Pridružite nam se na našem događaju!
Kada?

– 21. travnja 2022., 10.00-12.00: Virtualna tematska predavanja
– 21. travnja 2022., 12.00-17.00: Virtualni B2B događaj
– 22. travnja 2022., 10.00-14.00: B2B događaj (hibrid: na sajmu + virtualno)

Rok za prijavu: 20.04.2022.
Rezervacija sastanaka: 14. ožujka – 20. travnja 2022.
Gdje?

– Gornja Radgona Fair (Slovenija) i online

Kontakt

– Vladimir Rudl, vladimir.rudl@rra-podravje.si

Teme

• GRAĐEVINSKI MATERIJALI
• GRAĐEVINSKI STROJEVI, OPREMA I ALATI
• GRIJANJE, VENTILACIJA, KLIMA
• OBNOVLJIVI IZVORI ENERGIJE
• UREĐENJE KRAJOLIKA
• ZAŠTITA OKOLIŠA
• SOFTVER, INFORMACIJSKI SUSTAV
• ULAGANJA U GRAĐEVINARSTVO

Glavna ciljna skupina

• Tvrtke zainteresirane za građevinske teme
• Tvrtke koje traže partnere i nove suradnje
• Inovativni timovi i start-upi koji traže nove kupce i partnere
• Stručnjaci građevinske industrije
• Akademici
• Projekti planiranja prema razvoju i inovacijama u relevantnim područjima

Ovo matchmaking događanje okuplja tvrtke (kupce i dobavljače) iz velikog broja europskih zemalja. Ovo je jedinstvena prilika za stvaranje novih poslovnih kontakata i ugovora. Model je vremenski i troškovno učinkovit i rezultira ostvarenjem poslovnih suradnji. Sastanci će se održavati u posebnom prostoru i unaprijed će se dogovoriti putem web stranice.
Više informacija možete pronaći na sljedećoj poveznici.

Zaštita intelektualnog vlasništva – TIPS & TRICKS
2022-04-26 14:13
Intelektualno vlasništvo je nematerijalna imovina čije uspješno iskorištavanje može biti vrijedan temelj ili doprinos poslovanju svakog poduzetnika, neovisno o tome radi li se o početniku ili već etabliranom, iskusnom i uspješnom poduzetniku.
Zaštitu intelektualnog vlasništva poduzetnici često u poslovanju zanemaruju i percipiraju kao nešto nepotrebno, skupo i kompleksno. Svakim danom je za većinu poduzetnika iz različitih gospodarskih grana sve važnija prisutnost na digitalnom tržištu, u kojim okolnostima nastaje potreba za isticanjem vlastitih proizvoda i usluga u nastojanju da budu jedinstveni, različiti i zanimljivi njihovim kupcima i korisnicima, no pritom bi trebali voditi računa kako spriječiti ostale poduzetnike i konkurenciju da ih „kopiraju“.
U prvom dijelu seminara jednostavno će se prikazati sve vrsta prava intelektualnog vlasništva, kako nastaju te koja prava daju njihovim nositeljima te kako im to može pomoći u poslovanju. U drugom dijelu seminara prikazat će se nekoliko primjera iz prakse u kojima je došlo do povrede prava intelektualnog vlasništva poduzetnika, kao i primjera kada najčešće nastaju povrede tuđih prava intelektualnog vlasništva i koje su posljedice toga.
Treći dio seminara namijenjen je upoznavanju sudionika s mogućnostima zaštite pojedinih prava intelektualnog vlasništva, što je često uvjet za prijavu na natječaje iz programa i fondova EU ili druge oblike sufinanciranja i kreditiranja, kao i troškovima takve zaštite.
Dodatno će se predstaviti osnovne informacije o programu u okviru inicijative „Ideas Powered for Business” za dodjelu bespovratnih sredstava malim i srednjim poduzetnicima (MSP) iz EU-a koju provodi Ured Europske unije za intelektualno vlasništvo (EUIPO), a namijenjen je izradi, razvoju i zaštiti njihovih prava intelektualnog vlasništva.
Seminar je namijenjen mikro, malim i srednjim poduzetnicima.
Više informacija možete pronaći na slijedećoj poveznici.

Saznajte više o emisiji stakleničkih plinova u okviru online okruglog stola od vrhunskih predavača
2022-04-28 11:28
Prema izvješću „Cultivating our Climate“ inicijative EIT Food, poljoprivredni sustavi odgovorni su za otprilike 30% ukupne emisije stakleničkih plinova u Europi. Ova brojka uključuje izravne emisije stakleničkih plinova iz poljoprivrede i korištenja fosilnih goriva u proizvodnji hrane i pića te neizravne emisije, koje su rezultat promjena u tlima i korištenja električne energije proizvedene iz fosilnih goriva, kao i emisije nastale u lancu vrijednosti. Izvješće „Cultivating our Climate“ inicijative EIT food dostupno je na sljedećoj poveznici.
Kada je riječ o poljoprivredi u srednjoistočnoj Europi, treba istaknuti da ona zaostaje za ostatkom gospodarstva u smanjenju emisija stakleničkih plinova. No, prema podacima statističkog ureda Europskih zajednica Eurostat, regija sjeveroistočne Europe smanjila je emisije stakleničkih plinova u vremenskom razdoblju od 2008. do 2020. godine. Među državama koje su u navedenom periodu smanjile emisije u poljoprivredi su Češka Republika, Slovačka, Rumunjska i Republika Hrvatska. Takve pozitivne promjene idu u prilog poboljšanja kvalitete zraka, života te smanjenju bolesti uzrokovanih onečišćenjem zraka.
O najnovijim spoznajama u području emisije stakleničkih plinova doznajte više od vrhunskih stručnjaka u okviru online okruglog stola u organizaciji TERA TEHNOPOLIS d.o.o. iz Osijeka. Okrugli stol pod nazivom „Utjecaj emisije stakleničkih plinova na poljoprivredno-prehrambeni sektor“ organizira se u okviru programa EIT Food čije aktivnosti TERA Tehnopolis d.o.o. provodi od lipnja 2018. godine.

Okrugli stol održat će se na hrvatskom jeziku 28. travnja 2022. godine od 11:00 do 14:50 sati putem Zoom platforme, a gosti predavači bit će:

· Izv.prof.dr.sc. Miro Stošić – Fakultet agrobiotehničkih znanosti Osijek
· Izv.prof.dr.sc. Goran Kiš – Agronomski fakultet, Sveučilište u Zagrebu
· Prof.dr.sc. Marija Romić – Agronomski fakultet, Sveučilište u Zagrebu
· Bernarda Rožman – Ministarstvo gospodarstva i održivog razvoja RH
· Ana Mandarić – Odjel za obnovljive izvore energije, klimu i zaštitu okoliša pri Energetskom institutu Hrvoje Požar
· Mihajlo Nagy – Eko-sustav d.o.o.
· Dr.sc. Branimir Kampl – Sano d.o.o.
· Tatjana Obučina – služba za zaštitu zraka i klimatske aktivnosti pri Ministarstvu gospodarstva i održivog razvoja RH

Dnevni red događaja možete pronaći ovdje.
Okrugli stol namijenjen je potrošačima, start-up tvrtkama, poljoprivrednicima, tijelima javne vlasti, visokoobrazovnim institucijama, poduzetnicima i svima onima koji se žele informirati o navedenoj tematici. Registracija na događaj je obavezna, a prijaviti se možete na ovoj poveznici.

Pokretanje InvestEU u Hrvatskoj
2022-05-05 09:00
Ovaj hibridni event održat će se online i u Hrvatskoj gospodarskoj komori u Zagrebu, 5. svibnja 2022. od 9:00 do 14:00 sati.
Prijave i dnevni red potražite na sljedećoj poveznici.
Program InvestEU ključni je stup dosad najvećeg paketa poticaja Europske unije za oporavak od pandemije COVID-19 i za pomoć u izgradnji zelene, digitalne i pravedne europske ekonomije. Također može podržati europsko gospodarstvo u rješavanju novih izazova koji proizlaze iz velikih neizvjesnosti povezanih s globalnim i sigurnosnim izgledima.
Pružajući proračunsko jamstvo EU-a od 26,2 milijarde eura za potporu financijskim i investicijskim operacijama, namjerava privući privatni kapital i mobilizirati više od 372 milijarde eura za potporu javnim i privatnim ulaganjima u ključne prioritete politike EU-a.
Kako bi objasnila kako program InvestEU funkcionira i može koristiti vašem gradu ili regiji, vašem poslovanju ili vašoj zajednici, EIB grupa organizira niz događaja na visokoj razini – uživo i online – u 27 država članica EU-a.

Green Tech Days 2022
2022-05-10 10:19
EEN Hrvatska, kao suorganizator vas poziva na GREEN TECH DAYS 2022 u organizaciji Enterprise Europe Network Austria, Advantage Austria i ostalih partnera, event koji otvara svoja (virtualna) vrata od 10. do 11. svibnja 2022. u Beču.
Prijaviti se možete na sljedećoj poveznici.
Možete odabrati prisustvovati kao

• besplatni virtualni posjetitelj
• posjetitelj na licu mjesta (besplatno za strane posjetitelje)

Austrija je diljem svijeta poznata po vrhunskim proizvodima i uslugama u sektoru zelene tehnologije. Sa stopom izvoza od preko 70% u ovom segmentu, austrijske zelene tehnološke tvrtke jaki su međunarodni igrači. Ovaj se event fokusira na tri teme:

1. novi materijali i obnovljivi izvori energije za energetsku učinkovitost
2. nova energetska rješenja
3. održivo upravljanje vodama i kružno gospodarstvo.

Austrija je diljem svijeta poznata po vrhunskim proizvodima i uslugama u sektoru zelene tehnologije. Sa stopom izvoza od preko 70% u ovom segmentu, austrijske zelene tehnološke tvrtke jaki su međunarodni igrači. Ovaj event se fokusira na tri teme:

1. novi materijali i obnovljivi izvori energije za energetsku učinkovitost
2. nova energetska rješenja
3. održivo upravljanje vodama i kružno gospodarstvo.

Nudimo vam različite platforme za istraživanje, upoznavanje i umrežavanje s međunarodnim tvrtkama i dionicima u sektoru zelene tehnologije. Stoga,

• pridružite nam se na #greentechdays 2022 i upoznajte tvrtke i stručnjake iz više od 50 zemalja, istražite nove teme, projekte i proizvode u područjima tehnologije zaštite okoliša, obnovljivih izvora energije, energetske učinkovitosti i zelene gradnje.
• pridružite nam se i slušajte izvrsne glavne govornike, doživite inovativne radionice i sudjelujte u panel raspravama nakon kojih slijede B2B sastanci.

Također, pratite nas putem LinkedIn event #greentechdays 2022 i budite među prvim sudionicima koji će saznati više detalja o događaju.
Rado ćemo vam poželjeti dobrodošlicu na licu mjesta u Beču ili nam se pridružite online i uštedite vrijeme na putovanju.

Business Cooperation in Blue Growth in Europe
2022-05-10 13:18
Innovation Norway vas poziva da se priključite hibridnom događaju “Business Cooperation in Blue Growth in Europe”, koji će se održati u Ateni, Grčka, 10. i 11. svibnja 2022.
Na događaju će sudjelovati predstavnici dvanaest europskih zemalja, u kojima sektor Plavog gospodarstva (oceani, mora, obale, rijeke i jezera) igra značajnu ulogu, i/ili u kojima postoji ogroman potencijal za daljnji razvoj ovog sektora. To su Hrvatska, Bugarska, Estonija, Grčka, Island, Latvija, Litva, Norveška, Poljska, Portugal i Rumunjska.
Teme o kojima će se raspravljati
Kako stvoriti nove poslovne mogućnosti, kako realizirati nove, inovativne ideje, te kako poslovni subjekti ili klasteri, istraživački instituti i druga interesna udruženja ili institucije mogu surađivati, s ciljem poticanja održivog plavog rasta u Europi samo su neke od tema o kojima će se raspravljati na konferenciji.
Rasprave će biti podijeljene u četiri tematske cjeline:

– Pametne luke,
– Zeleno bodarstvo,
– Plava bioekonomija i proizvodnja algi, te
– “Offshore” vjetar.

Relevantni predstavnici iz biznisa i javnih institucija iz zemalja sudionica prezentirati će svoja gledišta ove problematike, ideje i rješenja, a u raspravi će moći sudjelovati i ostali.
Postoji i mogućnost prezentiranja ideje
Ako imate dobru poslovnu ideju, ovo je izvrsna prilika da je predstavite relevantnoj publici. Pripremite „pitch”, kratku video prezentaciju vaše ideje, te u tri minute recite ono najvažnije, a Innovation Norway će je u pauzama između dviju tematskih rasprava predstaviti svima koji će sudjelovati na konferenciji – fizički i virtualno.
Unaprijed pripremljeni „pitch“ potrebno je poslati najkasnije do 2. svibnja 2022., na email adresu hrvatske podružnice Innovation Norway, cro.innovation@innovationnorway.no.
…i pronalaska partnera
Video „pitch” dobra je prilika za pronalazak partnera, otvaranje novih tržišta i slično. No prilika za pronalazak partnera, dogovaranje suradnje i povezivanje među sudionicima i zemljama sudionicama bit će još. Na drugom danu konferencije rezervirana su tri sata za neformalno druženje, odnosno povezivanje sudionika, takozvani match-making.
Više informacija o događaju možete pronaći ovdje, ili na LinkedIn profilu Innovation Norway programa u Hrvatskoj.
Ne propustite priliku prijaviti se za sudjelovanje na stranicama organizatora Innovation Norway.
Zajedno s govornicima za pojedine tematske sesije, predviđeno je 10-tak predstavnika iz Hrvatske. Svaku zemlju na događaju će predstavljati relevantni dionici iz Plavog gospodarstva i pomorskog sektora. Stoga svi koji se prijavljuju za fizičko sudjelovanje, dužni su uz prijavu organizatoru poslati i Iskaz interesa na engleskom jeziku, te objasniti na koji će način svojim znanjem i kompetencijama doprinijeti kvalitetnijoj raspravi o prijavljenoj temi. Iskaz interesa biti će i podloga za odobravanje sudjelovanja (odnosno odbijanje, u slučaju većeg broja prijava ili nerelevantnosti prijave).
Za fizičko sudjelovanje, predviđeno je pokrivanje troškova u iznosu od 1000 eura po sudioniku (lump sum).
Ostali sudionici događaj mogu pratiti preko live streama i B2Match platforme za digitalne događaje prijavom preko gore spomenutog linka.

LEAP Summit
2022-05-12 10:46
Posjetite našu pozornicu Ideas&Tech Stage by EEN u sklopu LEAP Summita koji se održava 12 i 13.05.2022. u Branimir Mingle Mall-u u Zagrebu i online.
Riječ je o najvećoj međunarodnoj konferenciji za mlade u jugoistočnoj Europi na koju dolaze najjača domaća i strana imena tehnoloških inovacija, održivog razvoja, poduzetništva, medija i marketinga. Planira se okupljanje 2500 sudionika iz više od 30 zemalja svijeta uz više od 60 govornika na 3 pozornice: LEAP Stage, Ideas&Tech Stage by EEN i Green Stage. Od mnogobrojnih hrvatskih i međunarodnih stručnjaka iz svjetski poznatih poduzeća sudionici će imati priliku čuti različita predavanja, panel diskusije i debate te će dobiti najnovija saznanja iz svijeta inovacija, održivog razvoja, digitalnih kreacija i poduzetništva. Isto tako, za sve sudionike pripremljen je i bogati neformalni program koji svim posjetiteljima konferencije pruža priliku za networking, pokretanje i/ili širenje poslovanja te informiranje o novim poslovnim prilika.
Generalni partner konferencije je Europska komisija, a sudjelovanje na konferenciji je u potpunosti besplatno. Na pozornici koju organizira Europska poduzetnička mreža (EEN) Nikola Balić sa Sveučilišta u Splitu će 12.5.2022. predstaviti FINNO platformu.

Med2Meet – multinacionalni, virtualni dan suradnje u zdravstvu
2022-05-18 13:58
Pozivamo vas na Med2Meet – multinacionalni, virtualni dan suradnje u zdravstvu, događaj okuplja tvrtke, institucije za istraživanje i razvoj, investitore i druge dionike medicinskog sektora iz cijelog svijeta. Događanje je besplatno i održat će se 18. svibnja 2022. na b2match platformi.
Riječ je o jedinstvenoj prilici, organiziranoj u okviru Poljskog programa promocije medicinskih proizvoda, Poljske agencije za razvoj poduzetništva (PARP) i Europske poduzetničke mreže (EEN), za uspostavljanje novih poslovnih kontakata, pronalaženje izvođača, razmjenu informacija i stjecanje iskustva u vezi s najnovijim tržišnim trendovima u medicinskoj industriji. Model je vremenski i troškovno učinkovit i rezultira u poslovanju! EEN Hrvatska je jedan od suorganizatora događanja te nam se slobodno obratite za više informacija.
Ključne teme

• Medicinski uređaji i oprema
• Osobna zaštitna oprema
• Ortopedija
• Stomatologija
• Medicinski namještaj
• Dijagnostika

Koje koristi možete ostvariti putem ovog događaja?

• Objaviti i predstaviti svoje proizvode, projekte, usluge ili poslovne potrebe sudionicima događaja.
• Pokrenuti i dogovoriti unaprijed zakazane međunarodne sastanke 1:1.
• Pronaći nove potencijalne klijente i upoznati nove kontakte brzo i bez dodatnih troškova.
• Biti korak ispred svoje konkurencije tako što ćete biti viđeni i vidljivo prisutni.

Više info: https://med2meet2022.b2match.io/
Registracija: https://med2meet2022.b2match.io/signup

Crowdfunding 101
2022-05-26 10:56
Crowdfunding ili grupno financiranje je model financiranja koji omogućuje poduzećima, javnom sektoru, udrugama i start-up tvrtkama da svoje ideje predstave široj javnosti te ih realiziraju bez tradicionalnih načina zaduživanja.
Takozvane crowdfunding kampanje podrazumijevaju javno predstavljanje nekog projekta, proizvoda, organizacije ili poduzeća putem interneta i omogućavaju zainteresiranima da ulože financijska sredstva. Taj je proces vremenski ograničeni i transparentan, a cilj je uključiti što veći broj podražavatelja različitim motivacijskim faktorima poput donacija, kupoprodaje, pozajmica i ulaganja u vlasničke udjele.
Osim prikupljanja novčanih sredstava, crowdfunding može imati i značajne nenovčane koristi, poput marketinga i testiranja tržišta, što ga čini izrazito popularnim načinom financiranja. Godišnje se putem crowdfundinga investira preko 30 milijardi dolara, a Svjetska banka predviđa trostruki rast u narednih nekoliko godina.
Polaznici će imati priliku upoznati se s osnovama crowdfunding-a i načinom primjene ovog alternativnog načina financiranja, uvidjeti njegove prednosti i nedostatke te nadahnuti se primjerima uspješnih kampanja.
Seminar je namijenjen poduzetnicima i udrugama koje žele istražiti alternativne izvore financiranja za svoje projekte.
Više informacija potražite na sljedećoj poveznici

Webinar "Švicarska: Izazovi i potencijali za suradnju - kako uspješno pristupiti švicarskom tržištu?
2022-06-09 15:02
Webinar Švicarska, izazovi i potencijali za suradnju – kako uspješno pristupiti švicarskom tržištu?, održat će se u četvrtak, 9. lipnja, u 14 sati. Namijenjen je gospodarstvenicima zainteresiranima za internacionalizaciju poslovanja i za mogućnosti izlaska na švicarsko tržište.
Za poslovne subjekte koji plaćaju članarinu HGK, sudjelovanje je uključeno u članarinu, dok je za tvrtke koje ne plaćaju članarinu HGK, obrte i druge nečlanice cijena 300 kuna po polazniku.
S obzirom na kapacitet švicarskog tržišta i interes naših članica za plasman proizvoda i usluga u Švicarskoj, uz potporu Veleposlanstva Republike Hrvatske u Švicarskoj Konfederaciji u Bernu odlučili smo organizirati niz online događaja s ciljem daljnjeg jačanja poslovnih potencijala hrvatskih tvrtki i istraživanja daljnjih prilika za poslovnu suradnju sa švicarskim partnerima.
Ovo je drugi u nizu planiranih online događanja koji će biti posvećen mogućnostima za hrvatske izvoznike i prilikama na tržištu. Predavač je Michel Patteet, suosnivač i glavni partner u Prodigo Sàrl s više od 25 godina iskustva u promicanju međunarodne trgovine.
Polaznici će steći uvid u mogućnosti poslovanja na švicarskom tržištu i informirati se o optimalnim modelima poslovanja prilikom izvoza, odnosno plasmana roba i usluga na švicarsko tržište.
Teme:

• trenutna dinamika bilateralne suradnje s makroekonomskim pokazateljima
• poslovne prilike za hrvatske tvrtke u Švicarskoj: općenito i s fokusom na pojedine sektore
• kako pristupiti švicarskim potencijalnim partnerima?
• savjeti kada idete na poslovni put u Švicarsku
• operativna institucionalna pomoć
• korisni kontakti
• zaključak: postoji li potencijal i koji su čimbenici uspjeha?

U drugom dijelu webinara bit će omogućeno postavljanje praktičnih pitanja.
Radni jezik programa je engleski.
Prijava na webinar je obavezna, najkasnije do ponedjeljka, 6. lipnja, u 12 sati na slijedećoj poveznici.

Otvorene su prijave za 15. međunarodnu konferenciju o poduzetništvu
2022-06-10 08:53
Pozivamo vas na jubilarnu 15. međunarodnu konferenciju o poduzetništvu koja će se održati 10. lipnja 2022. godine u Hotelu Osijek. U organizaciji Poduzetničkog Inkubatora BIOS uz suorganizatore Centar za poduzetništvo Osijek i Ekonomski fakultet u Osijeku. Sponzori ovogodišnje konferencije su Grad Osijek, Osječko-baranjska županija i Hrvatska agencija za malo gospodarstvo, inovacije i investicije (HAMAG-BICRO). Ove godine tema je „Utjecaj potpornih institucija na razvoj poduzetništva – primjeri dobre prakse“.
Kao i uvijek, lista predavača je na zavidnom nivou i to je ono što je i nit vodilja osječkog Inkubatora: inkubacija nije pružiti samo prostor za rad, nego umrežiti sve mlade poduzetnike i okružiti ih kvalitetnim mentorima s primjerima iz prakse – to je dobitna kombinacija.
Prijaviti se možete OVDJE. Program možete pronaći OVDJE.

EUREKA Global Innovation Summit
2022-06-22 16:15
HAMAG-BICRO organizira javni poziv za odlazak na gospodarske susrete u sklopu EUREKA Global Innovation Summita Cascaisu pokraj Lisabona (Portugal) koji se održava od 22. – 23. lipnja 2022. godine. Tekst poziva pročitajte na sljedećoj poveznici.
EUREKA Global Innovation Summit (GIS) namijenjen je međunarodnim investitorima i poduzetnicima iz područja inovacija, digitalizacije, umjetne inteligencije i održive energije. Ovaj dvodnevni događaj, koji će se sastojati od konferencija, panela i gospodarskih susreta, okupit će više od 1700 posjetitelja i 140 govornika iz više od 45 zemalja. Detaljan program možete pogledati na: www.gis2022.org/agenda/
Tijekom cijelog događanja, odvijat će se i poslovni razgovori poduzeća, a za sudjelovanje se možete registrirati putem službene stranice događaja: https://www.gis2022.org/

Seminar tranzicija na održivo i kružno (bio)gospodarstvo
2022-07-04 13:46
BIOCentar u suradnji s HAMAG-BICRO-om i Europskom poduzetničkom mrežom najavljuje trodnevni besplatni seminar na temu tranzicije na održivo i kružno (bio)gospodarstvo u razdoblju od 04. – 06.07.2022. od 17:00 sati do 20:00 sati.
Seminar je namijenjen poduzetnicima i znanstvenicima kojima tranzicija na kružno i održivo (bio)gospodarstvo predstavlja poslovne izazove.
Više informacija na sljedećoj poveznici.

Pridružite nam se na 5. izdanju eventa Virtual Qatar Matchmaking & Exhibition
2022-07-05 12:22
EEN Hrvatska, kao suorganizator vas poziva na 5. izdanje Virtual Qatar Matchmaking & Exhibition u organizaciji Katarske razvojne banke i Europske poduzetničke mreže (EEN) od 5.-6. srpnja 2022. godine.
Od svog početka 2020. godine, ovi virtualni eventi Katarske razvojne banke privukli su više od 3000 sudionika s više od 2900 održanih B2B sastanaka iz 50+ zemalja širom svijeta.
Qatar Virtual Matchmaking and Exhibition virtualni je susret koji organizira EEN Katar/Katarska razvojna banka u sklopu TASDEER usluga. U svom 5. izdanju, event će okupiti renomirana poduzeća, distributere i lokalna poduzeća kako bi istražili i razvili buduća partnerstva s međunarodnim tvrtkama.
Susret će se usredotočiti na podizanje svijesti o proizvodnim sposobnostima u Kataru, uz otvaranje novih horizonata međunarodnim tvrtkama za partnerstvo s vodećim proizvođačima u Kataru.
Susret je namijenjen uvoznicima, veletrgovcima, distributerima i poduzećima iz sljedećih sektora:

Građevina, građevinski materijali, kemikalije i električna oprema
Plastika i ambalaža
Kemijski produkti
Proizvodi od papira
Brza roba široke potrošnje
Hrana i piće
ICT usluge
Farmaceutska, zdravstvena i medicinska oprema

Prijaviti se možete na sljedećoj poveznici.
Više info na: https://bit.ly/3thdSKE

CONNECTO 2022
2022-07-26 09:02
HGK u suradnji s INTERA Technology Park Mostar te EEN-om organizira B2B događaja pod nazivom CONNECTO koji se već nekoliko godina tradicionalno organizira krajem 7. mjeseca.
Ove godine, Connecto 2022 se održava u Mostaru od 26. do 28. srpnja i u pitanju je hibridni (onsite + online) tip događaja u kombinaciji poslovne konferencije i B2B sesija.
Više detalja se možete pronaći na sljedećoj poveznici.

Inovacije i digitalizacija u poljoprivredi i turizmu - hibridni poslovni razgovori
2022-08-23 14:28
Europska poduzetnička mreža poziva Vas da prijavite svoje sudjelovanje na tematskim predavanjima i B2B hibridnim poslovnim razgovorima pod nazivom: „Inovativna poljoprivreda i industrija putovanja“, koji će se održati u okviru Međunarodnog sajma poljoprivrede i hrane AGRA 2022, 23. – 25. kolovoza, u Gornjoj Radgoni, Slovenija.
Fokus događanja su digitalizacija i inovativna rješenja u poljoprivredi i industriji putovanja te će pružiti priliku susreta s potencijalnim inozemnim partnerima.
Dana, 23. i 25. kolovoza, predavanja i poslovni razgovori održat će se virtualno, dok će se 24. kolovoza održati neposredno na sajmu.
Sudjelovanje je besplatno.
Detaljnije informacije i upute za sudjelovanje dostupne su na stranici događanja putem koje je omogućena i registracija sudionika ovdje.
Rok za registraciju sudionika na poslovnim sastancima je do petka, 19. kolovoza 2022. godine.
Prilikom registracije unesite Vaš interes na tržištu (Marketplace), kako bi ste bili prepoznati od strane potencijalnih sugovornika na poslovnim razgovorima te sugeriramo da kontinuirano provjeravate registrirane sudionike kojima sukladno Vašim interesima možete direktno putem platforme uputiti zahtjev za B2B sastanak. Dogovaranje individualnih razgovora između registriranih sudionika je od 20. srpnja do 20. kolovoza o.g.

INVENTO MeetUP
2022-09-06 08:15
Urbani život u kojem se može živjeti – je li izvediv?
INVENTO Capital i partneri EIT Urban mobility, WESPA, EEN, HAMAG-BICRO i ostali partneri pozivaju vas na cjelodnevno događanje INVENTOMeetUP 6.9.2022. u @Wespa, Heinzelova ul. 60, Zagreb
O čemu se radi?
INVENTO MeetUP je okupljalište za startupove, investitore i sve one koje zanimaju inovacije. #speeddating #networking #pitching #testingEV #deeptech #urban mobility
Tko može sudjelovati?
TI.. i kolega.. i prijatelj… svi zainteresirani za ovu temu i koji žele podržati startupove, pronaći novog partnera i povezati se sa stipendistima inovacijskog ekosustava.
Agenda:
14:30-14:45 Inovacijska klima u Hrvatskoj
– INVENTO uvod
14:45-15:00 Mogućnosti ulaganja
– EIT Urban Mobility (predstavnik EIT UM)
– EIC, Eureka, Eurostars, EEN (predstavnik HAMAG -BICRO-a)
15:00-15:45 Istinita priča o ulaganju u startupove
– Panel uspješnih poduzetnika u području mobilnosti budućnosti, zelene logistike, održivih gradova i urbane mobilnosti
15:45-16:00 Nove prilike za deeptech inovacije
16:00-16:30 DEMO dan
– Predstavljanje startupova pred međunarodnim investitorima
16:30-18:00 Umrežavanje & Catering & EV testiranje
– Speed dating – Matchmaking
– Active Mobility - EV live testing (BOTZ bikes, ROLLO & Ionic 5 by FER )
– Umrežavanje uz piće
Prijava:
https://docs.google.com/forms/d/e/1FAIpQLSff6n4X4PTB4LZ1YQMYFqixUufqADNpjRyIB2Q47uRYetYQcQ/viewform
https://inventoevent.godaddysites.com/

RIGA FOOD 2022 – Hibridni B2B poslovni razgovori
2022-09-07 14:39
Europska poduzetnička mreža organizira hibridne B2B poslovne razgovore pod nazivom RIGA FOOD 2022, koji će se održati 7.-9. rujna 2022. godine, u Rigi, Latvija, namijenjene proizvođačima, pružateljima usluga i dobavljačima novih proizvoda i inovativne tehnologije u prehrambenoj industriji.
Događanje pruža mogućnost pronalaska novog tržišta, upoznavanje s novim tehnologijama i inovativnim rješenjima, razmjenu iskustva i praćenje aktualnih tržišnih trendova.
Sudjelovanje na događanju je besplatno, uz napomenu da će se za otkazivanje nakon 7. rujna kao i nesudjelovanje na dogovorenom sastanku naplatiti u iznosu od 150 eura.
Detaljnije informacije i upute za sudjelovanje dostupne su na stranici događanja putem koje je omogućena i registracija sudionika ovdje.
Rok za prijavu i dogovaranje B2B sastanaka je do petka, 9. rujna 2022. godine.
Prilikom registracije unesite Vaš interes na tržištu (Marketplace), kako bi ste bili prepoznati od strane potencijalnih sugovornika na poslovnim razgovorima te sugeriramo da kontinuirano provjeravate registrirane sudionike kojima sukladno Vašim interesima možete direktno putem platforme uputiti zahtjev za B2B sastanak.

Upotreba blockchain tehnologije u poljoprivredno-prehrambenom sektoru – potrebe i rješenja
2022-09-13 12:38
Pozivaju se svi zainteresirani za primjenu blockchain tehnologije u poljoprivredno-prehrambenom sektoru na radionicu „Upotreba blockchain tehnologije u poljoprivredno-prehrambenom sektoru – potrebe i rješenja” koja će se održati 13. rujna 2022. godine u 10:00 sati u organizaciji tvrtke TERA Tehnopolis d.o.o. u Osijeku u hibridnom formatu.
FoodQualiTrace je Web3 blokchain softver koji pruža korisnicima transparentne informacije o hrani koju kupuju, a proizvođačima priliku da budu bolji od konkurencije i više usmjereni potrebama potrošača.
Na radionici će se predstaviti blockchain tehnologija i kako se uz njezinu primjenu može unaprijediti sigurnost hrane i praćenje njezinog podrijetla kroz sljedivost poljoprivredno-prehrambenih proizvoda. Cilj je radionice demonstracija koncepta uz pomoć prototipa. Radionica je namijenjena proizvođačima, prerađivačima, distributerima, prodajnim mjestima, kao i predstavnicima javne vlasti i svim ostalim zainteresiranima.
Radionica se održava u sklopu projekta ”Podrška poljoprivredno-prehrambenim zajednicama i mrežama u jugoistočnoj Europi kroz razvoj usluga o kvaliteti hrane i sljedivosti uz pomoć blockchain tehnologije“, koji je financiran od strane projekta SmartAgriHubs kroz instrument financiranja Obzor 2020.
Prijave su otvorene do 12. rujna 2022. godine, a prijaviti se možete putem poveznice.
